CELEX: 32016D0335
Language: bg
Date: 2016-03-07 00:00:00
Title: Решение за изпълнение (ЕС) 2016/335 на Комисията от 7 март 2016 година за предоставяне на дерогации от Регламент (ЕС) № 691/2011 на Европейския парламент и на Съвета относно европейските икономически сметки за околната среда по отношение на Испания, Франция, Италия и Кипър (нотифицирано под номер С(2016) 1341) (Текст от значение за ЕИП)

9.3.2016   
            
            
               BG
            
            
               Официален вестник на Европейския съюз
            
            
               L 62/18
            
         РЕШЕНИЕ ЗА ИЗПЪЛНЕНИЕ (ЕС) 2016/335 НА КОМИСИЯТА
   от 7 март 2016 година
   за предоставяне на дерогации от Регламент (ЕС) № 691/2011 на Европейския парламент и на Съвета относно европейските икономически сметки за околната среда по отношение на Испания, Франция, Италия и Кипър
   
      
         (нотифицирано под номер С(2016) 1341)
      
   
   (само текстовете на испански, френски, италиански и гръцки език са автентични)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 691/2011 на Европейския парламент и на Съвета от 6 юли 2011 г. относно европейските икономически сметки за околната среда (1), и по-специално член 8, параграф 1 от него,
   като има предвид, че:
   
               (1)
            
            
               В съответствие с член 8, параграф 1 от Регламент (ЕС) № 691/2011 Комисията може да приема актове за изпълнение с цел предоставяне на дерогации на държавите членки по време на преходните периоди, посочени в приложенията към Регламент (ЕС) № 691/2011, когато са необходими значителни адаптации на националните статистически системи.
            
         
               (2)
            
            
               Кралство Испания, Френската република, Италианската република и Република Кипър поискаха такива дерогации поради необходимостта от значителни адаптации на техните национални статистически системи, за да спазят изискванията на Регламент (ЕС) № 691/2011. Тези дерогации следва да се предоставят на отправилите искането държави членки.
            
         
               (3)
            
            
               Мерките, предвидени в настоящото решение, са в съответствие със становището на Комитета на Европейската статистическа система,
            
         ПРИЕ НАСТОЯЩОТО РЕШЕНИЕ:
   Член 1
   На Кралство Испания, Френската република, Италианската република и Република Кипър се предоставят дерогации от Регламент (ЕС) № 691/2011 в съответствие с изложеното в приложението към настоящото решение.
   Член 2
   Адресати на настоящото решение са Кралство Испания, Френската република, Италианската република и Република Кипър.
   
      Съставено в Брюксел на 7 март 2016 година.
      
         
            За Комисията
         
         Marianne THYSSEN
         
            Член на Комисията
         
      
   
   
      (1)  ОВ L 192, 22.7.2011 г., стр. 1.
   
      ПРИЛОЖЕНИЕ
      
         ДЕРОГАЦИИ
      
      
                  Държава членка
               
               
                  Дерогация
               
               
                  Край на дерогацията
               
            
                  Кралство Испания
               
               
                  Приложение V — Сметки за сектора на екологичните стоки и услуги
               
               
                  31 декември 2018 г.
               
            
                  Френска република
               
               
                  Приложение VI — Сметки за физическите енергийни потоци Таблица за физическото използване на енергийните потоци (таблица Б): общо потребление и разпределение на продуктите по потребители „P.14 Бензин за двигатели (без биобензин)“, „P.17 Дизелово гориво за транспортни нужди (без биодизелово гориво)“ и „P.24 Течни биогорива“
               
               
                  30 септември 2019 г.
               
            
                  Приложение VI — Сметки за физическите енергийни потоци Таблица за съотносимото към емисиите физическо използване на енергийните потоци (таблица В): общо потребление и разпределение на продуктите по потребители „P.14 Бензин за двигатели (без биобензин)“, „P.17 Дизелово гориво за транспортни нужди (без биодизелово гориво)“ и „P.24 Течни биогорива“
               
               
                  30 септември 2019 г.
               
            
                  Приложение VI — Сметки за физическите енергийни потоци Преходна таблица (таблица Д): продукти „P.14 Бензин за двигатели (без биобензин)“, „P.17 Дизелово гориво за транспортни нужди (без биодизелово гориво)“ и „P.24 Течни биогорива“
               
               
                  30 септември 2019 г.
               
            
                  Италианска република
               
               
                  Приложение V — Сметки за сектора на екологичните стоки и услуги
               
               
                  31 декември 2018 г.
               
            
                  Република Кипър
               
               
                  Приложение IV — Сметки за разходите за опазване на околната среда
               
               
                  31 декември 2019 г.
               
            
                  Приложение V — Сметки за сектора на екологичните стоки и услуги
               
               
                  31 декември 2019 г.
               
            
                  Приложение VI — Сметки за физическите енергийни потоци
               
               
                  30 септември 2019 г.